open-index/open-wikipedia-markdown huggingface dataset:
Ingeborg Sundrehagen Raustøl

**Ingeborg Sundrehagen Raustøl** (født 1979) er en norsk skuespiller og tidligere programleder på NRKs Barne-TV.

Hun var programleder sammen med Jørn Kolsrud (i rollen som «Bowler») i barne-TV-programmet *[[Kykelikokos]]* på NRK. Fra vinteren  til senhøsten  spilte hun rollen som May Halvorsen i TV 2s *[[Hotel Cæsar]]*. Raustøl ble ferdig utdannet fra Teaterhøgskolen i 2010 Samme år spilte hun Maria Elena i Folketeaterets oppsetning av *[[The Buddy Holly Musical]]*. Deretter var hun på turné med Riksteatret og spilte tittelrollen i Frøken Julie, før hun startet ved Det Norske Teatret i 2012 og har vært fast ansatt ved samme teater siden 2017. 

I 2018 ble hun nominert til Heddaprisen for beste kvinnelige hovedrolle som Cally i stykket om Cally Monrad. 

Hun har også gitt stemme til Zoë i det norskproduserte spillet *[[Drømmefall – Den lengste reisen]]*. Raustøl spilte Pernille Bauman i TV 2-serien *[[Meglerne (TV-serie)|Meglerne]]*.

Raustøl spilte den ene hovedrollen i Jan Vardøens spillefilm *[[Høst (film)|Høst]]* i 2015, mot Helge Jordal. *[[Aftenposten]]s* anmelder var svært positiv til filmen, og trakk særlig frem Raustøls rolleprestasjon:«(D)et er Ingeborg Sundrehagen Raustøl som er filmens stjerne og midtpunkt. Hun utstråler både styrke og varme som den litt fortapte hovedpersonen.»

## Roller på film og TV
* : *[[Kykelikokos]]* (TV-serie) – programleder
* : *[[Lekestue (TV-serie 2002)|Lekestue]]* (TV-serie) – Vår, kjæresten til en av guttene i studentkollektivet
* –: *[[Hotel Cæsar]]* (TV-serie) – May Halvorsen
* : *[[Nattskiftet]]* (TV-serie) – Natasha
* : *[[Side om side]]* (TV-serie) – Hilde
* : *[[Meglerne]]* (TV-serie) – Pernille Bauman
* : *[[Kampen om tungtvannet (TV-serie)|Kampen om tungtvannet]]* (TV-serie) – Bassa
* : *[[Høst (film)|Høst]]* (film) – Ingvild
* : *[[Maniac (TV-serie)|Maniac]]* (TV-serie) – Mina
* : *[[Snekker Andersen og Julenissen (film)|Snekker Andersen og Julenissen]]* (film)
* : *[[Elven (2017)|Elven]]* (film) – Mia Holt
* : *[[Wisting (TV-serie)|Wisting]]* (TV-serie) – Suzanne Bjerke
* : *[[Hodejegerne (TV-serie)|Hodejegerne]]* (TV-serie) – Julie Thommassen

## Referanser


## Eksterne lenker
*
Narog

**Narog** var en fiktiv elv fra J.R.R. Tolkiens Midgard i det første tideverv. Denne elva lå i vest Beleriand og var den største elva i den delen av landet. Narog er det største tilløpet til elva Sirion.

Narog hadde sitt opphav i *Ivrins tjern* i fjellkjeden Ered Wethrin, derfra fløt den sørover og så mot sørøst, den fløt gjennom en rekke stryk hvor den krysset gjennom rekken med åser kalt Andram eller *Langmuren*. Til slutt møter den elva Sirion i *Piletrærnes land* eller Nan-tathren, ikke så langt over Sirions munninger. Narogs tilløp er blant annet elva Ginglith i nord og siden renner også den lille elva Ringwil inn i Narog ved *Taur-en-Faroth*.

På den vestre elvebredden, like sør for der hvor Ringwil rant inn i Narog, lå byen Nargothrond, som var Finrod Felagunds festningsverk.
Jesper Malm

**Jesper Malm** (født 6. april 1971) er en svensk skuespiller.

Han er utdannet ved Teaterhøgskolen i Stockholm, og har hatt flere teaterroller. Han har også medvirket i svensk TV, blant annet i seriene *Nudlar och 08:or*, *Tusenbröder* og *Cleo*.

Malm, som snakker flytende norsk uten svensk aksent, har også medvirket i norsk TV. Mest kjent er han for rollen som hertug Oscar von Krona i såpeoperaen *[[Hotel Cæsar]]*.

## Filmografi
* 2000 *[[Brottsvåg]]* (TV-serie), «Ruben Lindroth»
* 2001 *[[Jacobs frestelse]]*, «Lars Brandeby»
* 2002&ndash;2008 *[[Hotel Cæsar]]*, «Oscar von Krona»
* 2008 *[[Falne engler (film)|Varg Veum – Falne engler]]*, «Johnny Solheim»
* 2008 *[[Rallybrudar]]*, «Arne»
* 2008&ndash;2010 *[[Hvaler (dramaserie)|Hvaler]]*, «Betjent Otto»
* 2009 *[[Vägen hem]]*, Redigeraren Staffan 
* 2012 *[[Inkognitiv]]*, «Audun»
* 2012 *[[Lillyhammer]]*, «Homofil mann på campingplass»

## Eksterne lenker
*
Dream Weaver

***Dream Weaver*** er det første jazzalbumet for Atlantic av The Charles Lloyd Quartet, det ble utgitt 1966 som opptakt til en turné gjennom Nord- og Mellom-Europa, blant annet til Oslo.

## Sporliste
#*Autumn Sequence*
#*«Autumn Prelude» (Charles Lloyd) – 1:23
#*«Autumn Leaves» (Jacques Prévert, Joseph Kosma & Johnny Mercer) – 8:01
#*«Autumn Echo» (Charles Lloyd) – 2:34
#*Dream Weaver*
#*«Meditation» (Charles Lloyd) – 3:08
#*«Dervish Dance» (Charles Lloyd) – 8:24
#«Bird Flight» (Charles Lloyd) – 9:07
#«Loveship» (Charles Lloyd) – 5:54
#«Sombrero Sam» (Charles Lloyd) – 5:12

## Musikere
* Charles Lloyd – tenorsaksofon, fløyte
* Keith Jarrett – piano
* Cecil McBee – bass
* Jack DeJohnette – trommer

## Kilder
*
Klassisk tempelmotiv

Det **klassiske tempelmotivet** danner utgangspunt for en bygningstype, som er brukt og videreført i europeisk og nordamerikansk arkitektur. Disse  arkitektoniske formene  ble utviklet i gresk arkitektur og romersk arkitektur, og de har fått stor betydning for arkitekturen i senere perioder helt opp til vår tid.

Spesielt har tempeltet, tempelgavlen og tympanonfeltet vært viktig i byggeoppgaven i forbindelse med *sosialt miljø* og *kulturell symbolisering*.

Tempelet var reist som en bolig for gudene og et sted til å oppbevare deres bilde. Vanligvis foregikk selve kulten utenfor tempelet på et alter nær inngangen.

## Se også
* Tempel
* Gresk tempel
* Romersk tempel

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Dyfed-Powys Police

**Dyfed Powys Police** (walisisk **Heddlu Dyfed-Powys**) er en britisk politistyrke med ansvaret for Carmarthenshire, Ceredigion, Pembrokeshire og Powys, det vil si omkring halve Wales. I areal er dette det største ansvarsområdet for noen politistyrke i Storbritannia.

Kontrollorganet for styrken er Dyfed-Powys Police Authority.

## Eksterne lenker
* 
* Dyfed-Powys Police Authority
Morten Røhrt

**Morten Ralph Røhrt** (født 9. november 1954 i Oslo, død 30. mars 2019) var en norsk skuespiller som var fast ansatt i en årrekke ved Oslo Nye Teater. Han spilte blant annet i såpeserien *[[Hotel Cæsar]]* på TV 2.

Røhrt var utdannet ved Statens teaterhøgskole (1977), hvor han også var lærer (fra 1991). Han arbeidet ved Den Nationale Scene, Nationaltheatret og Rogaland Teater. Han var fra 1992 ansatt ved Oslo Nye Teater.

Han medvirket også i NRKs serie *[[Fortuna]]* i 1993, samt i filmen *[[When the Light Comes]]* i 1998. Stemmen hans er meget karakteristisk, og man kan høre ham daglig i flere radioreklamer. Han hadde en rekke frilansoppdrag innen teater, film, radio og TV (blant annet Cato Halvorsen i *Hotel Cæsar*). Han ble ofte benyttet i lydbøker og som dubber av film, og underviste også i innlesning av lydbøker.

I 2009 opptrådte Røhrt i den 45 minutter lange enakteren *Støv*, som er skrevet av Ivo de Figueiredo på grunnlag av hans Bragepris-nominerte roman med samme navn. Skuespillet var regissert av Bentein Baardson og handler om Henrik Wergelands liv.

## Skuespiller

### Scene

* 2018 Bærumsspillene: Brambani "mannen som skapte Sandvika" (Caspar Donato Brambani, rolle)  
*2011 *[[Spelet om Heilag Olav]]* (Torgeir Kvistad, rolle)
* 2010 *Spelet om Heilag Olav* (Torgeir Kvistad, rolle)

### Film (stemmeskuespiller)

* 2018 – *[[Spider-Man: Into the Spider-Verse]]* (Spider-Man Noir/Peter Parker)
* 2015 – *[[Solan og Ludvig: Herfra til Flåklypa]]* (stemme)
* 2014 – **' (orig. ''Astérix: Le Domaine des Dieux'') (Julius Cæsar)
* [[Filmåret 2011|2011]] – ''[[Biler 2]]'' (orig. ''Cars 2'') (stemme)
* [[Filmåret 2006|2006]] – ''[[Biler (film)|Biler]]'' (orig. ''Cars'') (stemme)
* [[Filmåret 2002|2002]] – ''[[Småspioner 2 - Operasjon Drømmeøya]]'' (orig. ''Spy Kids 2: The Island of Lost Dreams'') (stemme)
* [[Filmåret 2002|2002]] – ''[[Asterix og Obelix: Oppdrag Kleopatra]]'' (orig. ''Astérix & Obélix: Mission Cléopâtre) (Criminalis)
* [[Filmåret 2000|2000]] – ''[[Pokémon 2 - Den Enes Kraft]]'' (Lugia)
* [[Filmåret 2000|2000]] – ''[[Apenes eventyr]]'' (orig. ''Le Château des singes'') (stemme)                                                
* [[Filmåret 1999|1999]] – ''[[Inspektør Gadget]]'' (orig. ''Inspector Gadget'') (stemme)
* [[Filmåret 1995|1995]] – ''[[Matematikk for voksne - Grunnskoleopplæring 2]]''
* 
* 1995 - Balto (Steele)
* [[Filmåret 1995|1995]] – ''[[Napoleon (film)|Napoleon]]''
* [[Filmåret 1992|1992]] – ''[[Tom & Jerry setter byen på hodet]]'' (orig. ''Tom and Jerry: The Movie'') (Tom)
* [[Filmåret 1992|1992]] – ''[[Mummitrollet og vennene hans: Kometen Kommer]]'' (orig.  ムーミン谷の彗星 Hepburn: Mūmindani no Suisei) (Snorken)
* [[Filmåret 1989|1989]] – ''[[Strange Stories]]''

=== TV ===

* 2004 – ''[[Hotel Cæsar]]'' … Cato Halvorsen
* 2002 – ''[[Jul på Månetoppen]]** … Sandbærer 2
* 1993 – *[[Fortuna (TV-serie)|Fortuna]]* … Ole Olsen
* 1985 – *[[Soldatene synger ikke lenger]]* … Restaurantgjest

## Teaterroller (utvalg)

## Referanser


## Eksterne lenker
* 
* 
* Morten Røhrts profil hos Sceneweb
* Morten Røhrts profil  hos Lydbokforlaget
Durham Constabulary

**Durham Constabulary** er en britisk politistyrke med ansvar for grevskapet Durham. 

Styrken har omkring 1650 polititjenestemenn, og i tillegg en administrativ stab. Den ble opprettet i 1839, samme år som County Police Act ble vedtatt og åpnet for politistyrker på grevskapsnivå. I 1921 ble Durham Citys politistyrke slått sammen med grevskapsstyrken. Styrken ble halvert i 1974, da grevskapet fikk nye grenser. 

## Eksterne lenker

* Durham Constabulary
Dave Stewart (1972)

:: *For Dave Stewart fra [[Eurythmics]] se [[David A. Stewart]]

*'Dave Stewart*' (født [[27. januar]] [[1972]] i [[Edinburgh]], [[Skottland]]) var [[trommeslager]] for [[Derek William Dick|Fish]], [[Deacon Blue]], John Young Band, Donnie Munro og [[Camel (band)|Camel]].

Han begynte sin musikalske karriere med mange lokale band ved siden av sin jobb i en trommebutikk som han fikk da han var 16 år. Da han ble ferdig med skolegangen spilte han mye med [[jazz]]influerte grupper og storband, siden han også kan lese musikk. I [[1994]] ble han plukket opp av [[Derek William Dick|Fish]] og spilte med flere kjente navn som [[Mickey Simmonds]] og  [[David Paton]]. I [[1997]] ble Stewart med på turné med Camel som også resulterte i albumet *Rajaz* som ble spilt inn i [[USA]] i [[1998]] og utgitt i [[1999]]. Det samme året var han med på innspillingen av [[Colin Bass]] sitt soloalbum *"An Outcast of the Islands"* som ble innspilt i [[Polen]] sammen med kjente polske [[progrock]]band som *Quidam* og *Abraxas*. Deretter fulgte en turné i [[Europa]] og et påfølgende livealbum.

Stewart har også bemerket seg som musiker i cabaretlignende teaterforestillinger på turné rundt omkring i [[Storbritannia]]. I dag bor Dave Stewart i [[West Lothian]], [[Skottland]], hvor han er daglig leder for en trommebutikk i [[Glasgow]] ved siden av å bidra på turné for *John Young Band''.

## Referanser
Byggeoppgave

En **byggeoppgave** vil si prosessen med å reise en bygning og å definere eller tolke en arkitektonisk form eller bygningstype som egner seg til oppgaven.

Begrepet byggeoppgave inneholder: fysisk kontroll, funksjonell ramme, sosialt miljø og kulturell symbolisering.

## Fysisk kontroll
Den fysiske kontrollen befatter seg med bygningens forhold til omgivelsene. Det kan være kontroll av klima, lys, lyd, lukt etc.  Flere av disse faktorene er geografiske. Den fysiske kontrollen vil også være bestemmende for hva som betegnes som regional egenart

## Funksjonell ramme
En bygning er bestemt av hva som skal foregå i den, hvordan bygningen skal brukes.  Den er en praktisk ramme om disse handlingene. Undersøkelsen av funksjonenes rolle innen byggeoppgaven kan begynne med en klassifisering av alle de aktivitetene som skal foregå i en arkitektonisk ramme og hvor stor plass som kreves til dette. Funksjonene bestemmer ikke bare størrelsen på rommet, men også formen. Den funksjonelle faktoren har ned gjennom tidene spilt en vekslende rolle, og til samme tid kan en både peke på arkitektoniske helheter der den dominerer og andre der den spiller en underordnet rolle. Synet på hva som er funksjonelt vil også alltid forandre seg. 
Sammen utgjør den fysiske kontrollen og den funksjonelle rammen *det fysiske miljøet*.

## Sosialt miljø
Bygninger og bruksgjenstander er knyttet til bestemte sosiale situasjoner. Som utgangspunkt for dette kan vi ta utgangspunkt i sosial status og rollefigurer. Vanligvis har en i arkitekturhistorien brukt visse arkitekturformer i forbindelse med viktige sosiale institusjoner. Tårnet betegnet for eksempel kirken og rådhuset, mens en tempelgavl peker tilbake på tempelarkitekturen og vår klassiske arv.

## Kulturell symbolisering
Kunsten uttrykker verdier, mens vitenskapen beskriver fakta.  Kunst symboliserer kulturelle objekter. Om arkitektur skal være kunst, må den fylle denne oppgaven. Den må symbolisere kulturelle objekter, og i arkitekturhistorien har dette aspektet vært en viktig del av byggeoppgaven. Siden den sosiale symboliseringen er basert på felles verdier og symbolsystemer er det opplagt at den kulturelle symboliseringen er nært knyttet til dannelsen av det sosiale miljø. Noen byggeoppgaver inneholder  en dimensjon av kulturell symbolisering. Disse kulturelle formidlingsobjektene må bli konkretisert og kan da bli kulturelle tema som bidrar til å stadfeste arkitekturens status som kunst.

De fleste byggeoppgavene inneholder disse fire dimensjonene. Den fysiske kontrollen er sammensvevet med spesielle funksjoner, og disse funksjonene er resultat av sosiale årsaker som viser til eksistensen av kulturelle objekter.
Arkitekturhistorien viser at byggeoppgavene vanligvis har falt inn i to karakteristiske klasser: *oppgaver som har en praktisk karakter* og oppgaver hvor *høyere objekter* spiller en mer avgjørende rolle.

## Litteratur
* Norberg – Schulz, Christian; *Intensjoner i arkitekturen*, Universitetsforlaget, Oslo 1967
Lampeter

**Lampeter** (walisisk **Llanbedr Pont Steffan**) er en by i Ceredigion i Wales. Den ligger på stedet hvor elvene Teifi og Dulas renner sammen. Lampeter hadde .

Den tidligste kjente referansen til Lampeter er fra 1187, da Owain Gwynedd ødela kongens Castle of Pont Steffan.

Ceredigion var et av det kongelige grevskapene som ble opprettet av Edvard I av England etter Llywelyn ap Gruffydds nederlag ved Cilmeri i 1282. Lampeter kom dermed under direkte kongelig kontroll. Dette betydde i praksis lite, og byen fortsatte å ha en levende walisiskspråklig kultur. Den fikk charter som *borough* i 1284, og deretter fulgte flere chartere som gav rett til å holde markeder og festivaler. I den brede hovedgaten, *High Street*, ble det holdt markedsdager inntil 1930-årene. En av de mest kjente er Dalis Horse Fairs.

Det byen er mest kjent for i dag er University of Wales, Lampeter, tidligere St. David's University College. Det ble grunnlagt i 1822 som en teologisk høyskole, og er nå en del av University of Wales. Hovedvekten ligger på humaniora. Restene av slottet som ble ødelagt i 1187 inngår i fundamentene til hovedbygningen.

Byen har et museum og en rekke uavhengige butikker.

Lampeter var vertskap for det nasjonale Eisteddfod i 1984.

## Referanser


## Eksterne lenker
*
Taeglin

**Teiglin** eller **Taeglin** var en fiktiv elv fra J.R.R. Tolkiens verden Midgard i det første tidevervet. Teiglin var et av de største tilløpene til elva Sirion i Beleriand.
 
Teiglin hadde sitt utspring i den søndre delen av Ered Wethrin, og rant for det meste nesten mot sør, og på veien mot sør renner elvene Glithui og Malduin inn i Teiglin. Så passerte elva like ved den søndre kanten av skogen Brethil, hvor den rant gjennom en fjellkløft kalt Cabed-en-Arasog deretter rant elva Celebros inn i Teiglin. Så rant Teiglin mot øst inn i Sirion ved grensen til Doriath.

Den gamle veien fra passet ved Sirion møtte elva Teiglin ved *Teiglins krysning*, mellom Malduin og Celebros.

Elvebredden nær Celebros var det stedet hvor sammenstøtet mellom Túrin Turambar og dragen Glaurung fant sted.
Riccarton

**Riccarton** er et historisk område i Ayrshire, sørvest for Edinburgh i Skottland. Det er et skoleområde, og hvor også Heriot-Watt University har sitt sete.

Området har historisk verdi. Huset Wallace, hvor dets mest kjente medlem er William Wallace, hadde tilholdssted her. Også Huset Craig, som har opprinnelse tilbake til det historiske folket pikterne, har sitt nåværende sete i Riccarton, men var opprinnelig fra områdene rundt Aberdeen ved Craigfintray Castle i Kildrummie.

Huset Wardlaws, som har opprinnelse fra Normandie, er også stedbundet til dette området siden tidlig på 1300-tallet. Bygningen Riccarton House er nå blitt revet og stedet huser nå Heriot-Watt University som har mange opptegnelser over klanen Wardlaw av Riccarton og Warriston.
Loudoun

:*Ikke til å forveksles med fylket i USA, [[Loudoun County]], [[Virginia]].*

**Loudoun** (skotsk-gælisk: *Loghdan*) er et område i East Ayrshire som ligger i rundt 10-15 km Kilmarnock i Skottland. Stedet blir også referert til som Irvine-dalen. Navnet kommer fra den tidligere landsbyen Loudoun som lå nord for Galston. Sognet omfatter byene Newmilns og Darvel.

Stedet er fortsatt et eget sogn som deler grenser med seks andre sogn. I sør ligger Galston, som av alle de omliggende sognene, har de sterkeste lokale forbindelsene med Loudoun ved at de deler sterke historiske og sosiale bånd, foruten også offentlige tjenester. Ellers deler Loudoun grenser med Avondale (øst), Eaglesham (nord), East Kilbride (nordøst), Fenwick (nordvest) og Kilmarnock (vest).

Innenfor Loudoun finnes de nevnte byene Darvel og Newmilns, og foruten Loudoun Hill, også godset Loudoun Castle (nå i ruiner), kirken Loudoun Kirk (ikke lenger i bruk) og skolen Loudoun Academy (bygget i 1971). Påstander om at Greenholm, Priestland og selve byen Galston ligger innenfor Loudoun er feil, ettersom alle tre ligger sør for elven Irvine, i sognet Galston. Dette kan til en viss grad skyldes at Loudoun Academy og omliggende boliger har Galston-postnummer. Loudoun inneholdt også to landsbyer som ble forlatt i løpet av 1800-tallet, Alton og Loudoun Village.

Området var skueplass for flere dramatiske øyeblikk i Skottlands historie, spesielt den skotske uavhengighetskrig hvor blant annet slaget ved Loudoun Hill i 1206 og tilsvarende slag i 1307 sto. William Wallaces far, Malcolm Wallace, ble etter sigende drept i dette området, i henhold til dikteren Blind Harry. Hans kone kom for øvrig også herfra.

## Etymologi
Etymologi for stedsnavnet Loudoun er uklart. Det har blitt framsatt ulike teorier om opprinnelsen. En teori er at navnet opprinnelig ble brukt i referanse til Loudoun Hill, og er en kombinasjon av to skotske ord *law* og *dun*, som grovt sett oversettes som «Firehill», «Brannhøyden». En annen Loudoun Hill-teori er at navnet opprinnelig var gæliske *Lugudunon*, som grovt oversettes som «Lughs borg». Det har også blitt spekulert i at navnet ganske enkelt stammer fra det gæliske ordet, *Loddan*, som betyr «myrmark».

## Referanser


## Eksterne lenker
* «Loudoun Parish» , *Ayrshire Towns and Parishes*
Gondors elver

**Gondors elver** er en oversikt over noen av elvene i J.R.R. Tolkiens fiktive verden Midgard er det flere elver som ofte omtales gruppevis; **Ossiriands syv elver** og **Lebennins fem elver**. Alle disse elvene ligger i kongeriket Gondor.

### Ossiriands syv elver
*Ciril
*Gilrain
*Serni
*Morthond
*Lefnui
*Ringló
*Anduin 

### [[Lebennin]]s fem elver
*Anduin 
*Celos, med utspring i Kvitklettene, og et tilløp til Sirith
*Sirith, som møtte Anduin ved Pelargir 
*Sernui (også stavet *Serni*), som begynte i Lebennins lavland og rant ut i Belfalasbukten nord for *Ethir Anduin* ved byen *Linhir* 
*Gilrain, som startet som to navnløse småelver fra Kvitklettene, og rant sørover og møtte Sernui ved Linhir

### Elva Poros
I den senere delen av det tredje tidevervet var elva Poros i praksis Gondors grense i sør, men Poros ble ikke regnet med blant de syv eller de fem elvene.

## Referanser
Kincardine Castle

**Kincardine Castle** er en festning i Kincardineshire i nordøstlige Skottland. 

Festningen ble bygget formet som en romslig firkant på 1300-tallet, men ble revet i 1645. Nord for de gamle ruinene ligger det nye Kincardine Castle som ble reist på 1800-tallet ved Ruthven Water, 1,5 km sør for Auchterarder i Perth and Kinross. Det moderne slottet er mer en herskapsbolig enn en festning.

På midten av 1200-tallet tok Malise, jarlen av Strathearn, landområdene Kincardine fra David Graham. Sistnevntes etterkommer, hertugen av Montrose fikk tittelen jarl av Kincardine i 1644. 

I 1296 signerte John Balliol kapitulasjonen overfor Edvard I av England etter en kort krig som markerte begynnelsen på den skotske uavhengighetskrig. Den gamle festningen ble revet av jarlen av Argyll i 1645, og ruinene viser nå kun fragmentene av en vegg og deler av vollgraven.

Dronning Maria Stuart besøkte området og slottet i 1561.

## Referanser


## Eksterne lenker
* Kincardine-on-Forth Local History Group 
* Kincardine Castle, Kincardine, Scotland
Pressure Points

***Pressure Points*** er et progrockalbum utgitt 1984 med bandet Camel. 

Denne utgivelsen er et konsertsamlealbum med sanger fra albumene *[[The Snow Goose]]*, *[[Nude]]* og *[[Stationary Traveller]]* som er tatt opp under konserten Camel hadde i Hammersmith Odeon, London, den 11. mai 1984.
Denne utgivelsen ble også utgitt på VHS samme året og som DVD av Camel Productions i 2003. Dessverre er mye av innspillingen til konserten blitt slettet av plateselskapet på grunn av dårlig lydkvalitet, slik at denne utgivelsen har blitt redusert.

## Sporliste
#«Pressure Points» (7:17) – Latimer
#«Drafted» (3:51) – Hoover, Latimer
#«Captured» (3:02) – Latimer, Schelhaas
#«Lies» (5:16) – Hoover, Latimer 
#«Sasquatch» (4:09) – Latimer
#«West Berlin» (5:19) – Hoover, Latimer 
#«Fingertips» (4:48) – Hoover, Latimer 
#«Wait» (4:28) – Latimer, McBurnie 
#«Rhayader» (2:29) – Bardens, Latimer 
#«Rhayader Goes To Town» (6:05) – Bardens, Latimer 

## Musikere
* Colin Bass – bass og vokal 
* Paul Burgess – trommer 
* Richie Close – keyboard 
* Andrew Latimer – gitar og vokal 
* Chris Rainbow – vokal og keyboard 
* Ton Scherpenzeel – keyboard

### Gjestemusikere
* Peter Bardens – orgel på *Rhayader* og *Rhayader Goes to Town*.
* Mel Collins – saksofon på *Fingertips*.  

## Eksterne lenker
*
Kong Olav

**Kong Olav** kan vise til flere norske konger:
*Olav I Tryggvason (ca. 968–1000), konge fra 995
*Olav II den hellige (995–1030), konge fra 1015 til 1028
*Olav III Kyrre (ca. 1050–1093), konge fra 1067
*Olav Magnusson (1099–1115) konge fra 1103
*Olav IV Håkonsson (1370–1387), konge av Danmark fra 1376 og av Norge fra 1380
*Olav V (1903–1991), konge fra 1957

**Kong Olav** kan også vise til en svensk konge:
*Olof Skötkonung (980–1022), konge fra 995

**Kong Olav** er også et skipsnavn:
*MS «Kong Olav» – et tidligere hurtigruteskip
**Kong Olav** er også navnet på et oratorium:

* *[[Kong Olav (oratorium)|Kong Olav]],* en komposisjon av Arne Eggen.
Carl Adolf Dahl

:*For farfar med nesten samme navn, se [[Carl Adolph Dahl]] (1769–1819), eidsvollsmann, stortingsrepresentant og byskriver i Fredrikshald (Halden)*

**Carl Adolf Dahl** (født 31. august 1828, død 26. desember 1907) var stadsingeniør i Trondheim 1859&ndash;1899. Han var sønnesønn av eidsvollsmann og byskriver  i Halden Carl Adolph Dahl og sønn av brigadeauditør Carl Theodor Dahl. 

Han var født i Idd i Østfold, men kom til Trondheim i 1859 og begynte i den nyopprettede stillingen som stadsingeniør (byingeniør) der. 

Han har særlig æren for mudringen og utbyggingen av Trondheim havn, men også for Gamle Bybro (1861), utbyggingen av Trondheims vann- og kloakkanlegg, veg- og brobygging, og elektrisitetsutbyggingen i byen. Dahl har også æren for at jernbanestasjonen, daværende endestasjon for Trondhjem–Størenbanen, ble flyttet fra Kalvskinnet til Brattøra med direkte tilgang til havna. Dette gjorde det også mulig med en felles stasjon med Meråkerbanen. 

I 1930 ble han hedret med en statue, utført av Stinius Fredriksen. Den har stått på ulike steder ved jernbanestasjonen i Trondheim. Stadsingeniør Dahls gate i Trondheim er oppkalt etter ham.

## Referanser


## Litteratur
* 

## Eksterne lenker
*
Rolls-Royce Silver Ghost

**Rolls-Royce Silver Ghost** (40/50 H.P.) er en stor luksuriøs familiebil laget fra 1906 til 1926 av britiske Rolls-Royce.

Den ble lansert på London Motor Show i november 1906 som **40/50 hp**, og etterfulgte den luksuriøse Rolls-Royce 30hp som ble laget i 37 eksemplarer.  Navnet «Silver Ghost» gjaldt opprinnelig den polerte chassisnummer 60551 (registreringsnr AX-201) som i 1907 hadde fullført London til Glasgow 27 ganger. Markedssjef Claude Johnson mente den var spøkelsesaktig stillegående og lettkjørt.

Den sekssylindrete bensinmotoren på 7 liter (økt til 7,4 i 1910) hadde to separate sylinderblokker (tre i rekke) av støpejern montert på et langt veivhus av aluminiumslegering og hadde en effekt på 48 hk ved 1,250 o/min som ga en toppfart på rundt 90 km/t.  Fra begynnelsen hadde Silver Ghost en firetrinns gearkasse, men i 1909 ble den byttet ut med en tretrinns  der tredjegiret var direkte. 

Fra begynnelsen av ble det  kun produsert fire chassiser i uken, men i 1908 flyttet man fra Manchester til større lokaler i Derby. Da økte produksjonen til ni biler i uken. I 1913 dominerte bilen (spesialutrustet) det østerrikske utholdenhetsløpet *Alpenfahrt* i Alpene ("på kontinentet"). Disse ble kjent som «Alpine Eagles». Fabrikken lanserte spesialutgaven **Continental** med tilsvarende utrustning, den vant enkelte Grand Prix-løp.

Det ble produsert omkring 8,000 eksemplarer av Silver Ghost i de atten årene bilen ble produsert, inkludert de som ble laget i Springfield i USA. Silver Ghost ble i 1925 avløst av Rolls-Royce Phantom I, som hadde toppventilmotor.
## Referanser
Arild Underdal

**Arild Karsten Underdal** (1946–2025) var en norsk statsviter og professor emeritus i internasjonal politikk ved Universitetet i Oslo UiO). Han var prorektor ved (UiO) fra 1993 til 1995 og rektor ved UiO fra 2002 til 2005.

Underdal var født i Bodø og vokste opp i Nordfold i Steigen. Han tok magistergraden (mag.art.) i statsvitenskap ved UiO i 1972 og den filosofiske doktorgrad (dr.philos.) i 1982. Han var førsteamanuensis ved UiO fra 1979 til 1984 og professor ved BI fra 1984 til 1986. Fra 1987 var han professor i internasjonal politikk ved UiO. Han arbeidet også ved NAVF, Fridtjof Nansens Institutt og var også tilknyttet CICERO senter for klimaforskning. Han hadde blant annet styreverv i Norges Forskningsråd, Oslo universitetssykehus, Aarhus universitet og ETH Zürich (Eidgenössische Technische Hochschule Zürich).

Underdal var kommandør av St. Olavs Orden (2006) og ridder av Republikken Italias fortjenstorden (2006).

## Referanser


## Eksterne lenker

 
* Presentasjon på UiOs sider 
* Intervju med Arild Underdal publisert i Forskning.no 2002
Ronald Crawford

**Ronald Crawford** (eller *Reginald de Craufurd*) av Loundoun, (født ca. 1240, død 1297) sønnesønn av Hugh de Craufurd av Loundoun, 3. sheriff av Ayr, var 4. sheriff i Ayr i Skottland i 1297. Posisjonen gikk i arv. Han var i slekt med William Wallace av Ellerslie i Ayrshire via onkelen Reginald Craufords datter Maragaret Crauford giftet seg med Malcolm Wallace og fødte William Wallace ca. 1271.

Ronald Crawford var 4. sheriff av Ayr og Ayrshire, og lord av Loudoun Castle. Han levde i byen Crosbie, nå kjent som Crosshouse og ligger rett utenfor og vest for Kilmarnock. 

I de tidligste dagene hvor Wallace kjempet for å forsvare Skottland mot engelsk okkupasjon ble han støttet av fetteren Ronald Crawford. Både Wallace som Crawford fikk anerkjennelse da de nedkjempet engelskmennene ved slaget ved Loundoun Hill i 1296.

Han ble den første lord i den skotske rådsforsamling som ble drept av engelske agenter i Ayr i juni 1297.

Merk forvirringen med at Ronald Crawford ofte staves forskjellig i skotske kilder. Han er også Reginald Crawford. Navnet Crawford staves også Craufurd. En annen Crawford, også med samme navn som Ronald Crawford kjempet øyensynlig også med William Wallace. En sønn av denne artikkelens Ronald Crawford, Sir William Crawford (ca. 1260 – ca. 1310) kjempet på Robert Bruces side, og således fortsatte sin fars kamp. Broren hadde samme navn som sin far og ble 5. sheriff av Ayr.

Hverken Ronald Crawford eller hans tante, Margaret, mor til William Wallace, blir nevnt i filmen *[[Braveheart]]*, men begge er beskrevet i boken *The Crawfords* ved John MacKay.
Glenn Grøtheim

**Glenn Grøtheim** (født 2. september 1959 i Kvål på Melhus) er en norsk bridgespiller og forfatter av bridgelitteratur. Grøtheim har spilt med blant andre Ulf Tundal, Geir Helgemo og Terje Aa.

Grøtheim har en førsteplass (2007), to andreplasser (1993 og 2001) og en tredjeplass (1997) fra Bermuda Bowl (VM for lag), samt en andreplass (2001) og fire tredjeplasser (1987, 1993, 1997 og 2002) i EM for lag. Grøtheim har en førsteplass (1980) og to tredjeplasser (1982 og 1984) i junior-EM for lag. Grøtheim har 22 NM-titler.

Han er opphavsmannen til meldesystemet Relepresisjon, et relésystem. I 1993 gav han ut en bok om systemet med tittelen *Relepresisjon: Det komplette bridge-system*. Den ble i 2000 oversatt til engelsk og utgitt i USA.

## Referanser


## Eksterne lenker
* VikingClub.No – Home of the The Viking Precision Club
* WBF-profil
Huset Crawford

**Huset Crawford** var en adelig slekt med opprinnelsested i Ayrshire i Skottland. Opprinnelig ble navnet stavet på en fransk måte; Crauford.

Til tross for den franske stavemåten av navnet Craufurd/Crawford eller tilsvarende anglofisering er familien ikke fullstendig normannisk. Crawford er muligens en oversettelse fra Strathclyde-gælisk i betydningen «overgang i blod», hvor *cru* er blod, og overgang eller krysning er *ford*; altså *cruford*, eller Crawford. Innenfor Crawfords landområder i Lanarkshire finnes ruinene av en gammel førhistorisk festning på høyre side av øvre River Clyde hvor mytene forteller om mange blodige konflikter mellom romere og britoner.

Huset Crawford liker å fremstille seg som ekte keltere eller av caledonisk avstamning, men all slektsforskning viser delvis til dansk stamfar. På begynnelsen av 1100-tallet slo en Tor Leivsson fra Perthshire, som i skotske krøniker omtales som Thorlongus (Thor the Tall) av Merse (Ednam), seg ned i området. Han var sønn av Leiv, eller Lefwin, eller i gammelengelsk skrivemåte, Leofwine. Han flyktet fra det nordlige England da Vilhelm Erobreren hadde en form for etnisk utrenskning i områdene rundt Northumbria. 

Tors sønn, Svein Torsson, omtales som Swane Thorson av Swinton. Han giftet seg øyensynlig lokalt og fikk en sønn kalt Galfridus Swaneson av Crawford. Svein Torsson, stamfar til Huset Ruthven, hadde en datter som ble giftet med en Alan (anglofisering av Gregan), den yngste sønn til den 4. jarl av Richmond i Yorkshire, som igjen nedstammer fra Normandie. Huset Crawford oppsto som en miks mellom norsk og anglo-normannisk blod.

Galfridus de Craufurd, en sønn av Svein, ble gitt land i Clydesdale av kong David I av Skottland (1124 – 1153). Dennes sønner, Gregan de Craufurd og Johannes de Craufurd, var riddere i den skotske kongens tjeneste på midten av 1100-tallet. Kong David var den som anerkjente familien og tildelte land i Strathclyde, kalt Crawfordjohn, og i Galloway, Dalmagregan. Familiens motto er *Tutum Te Robore Reddam* – *Jeg vil gjøre deg trygg med styrke*.

Hoveddelen av familien arvet posisjonen som sheriff i Ayr, kjent som Auchinames av Craufurland. De fikk tildelt land i 1320 av kong Robert I av Skottland. I løpet av 1300-tallet giftet John Crawfords datter seg med David Lindsay, sjef for Huset Lindsay, og Sir David Lindsay ble den første jarl av Crawford og Lindsay i 1398, og våpenskjoldet og sannsynligvis mottoet kommer fra denne perioden.

## Kjente navn fra Huset Crawford
* Ronald Crawford
* William Crawford

## Eksterne lenker
* Clan Crawford
William Crawford

**William Crawford** (ca. 1260 – ca. 1310) var sønn av Sir Ronald (Reginald) Crawford, og en fetter til William Wallace. William ble motivert av mordet på sin far til å delta i den skotske uavhengighetskrig som kaptein for William Wallace.

William Crawford jaget med 400 tunge kavalerister engelske styrker ut av Skottland etter det seierrike slaget ved Stirling Bridge i 1297. Han var annenkommanderende etter at John Gramham ble drept i slaget ved Falkirk i juli 1298. Senere ble han guvernør av Edinburgh før han deltok i beleiringen av York med William Wallace i 1298.

I 1299 ledsaget han Wallace til kong Filip IV av Frankrike. De sies at da de seilte fra Skottland kapret de piratskipet til den kjente sjørøveren «Røde Reiver», også kjent som Richard Longoville, som senere fikk amnesti fra den franske kongen. Mens de var i Frankrike deltok de to også i to seierrike slag mot engelskmennene. Begge disse to historiene bør tas med en klype salt ettersom historikerne innrømmer å vite lite om Wallaces opphold i Frankrike.

William Crawford levde på en gård i nærheten av Perth, nå kjent som Elcho Castle.

Det er uklart når han døde, men det må ha vært etter 1310 en gang.
Engan skanse

**Engan skanse** er en skanse i Ålen i Trøndelag. 

Den ble trolig anlagt i 1678 etter Carl Sparres innfall i Trøndelag. Skansen fikk sin ilddåp under Gyldenløvefeiden 1. august&nbsp;1679. 
Den 28. juli rykket svenskene, med general Planting i spissen, frem til Røros med 12 kompanier ryttere, inndelt i 3 eskadroner, og 20 kompanier fotfolk, inndelt i 5 bataljoner. Etter å ha brent ned bebyggelsen på Røros, satte Planting kursen nordover, der hans mål var å innta garnisonen i Trondheim. Siden Sparres besøk året før, hadde man imidlertid anlagt en skanse i Ålen mellom elvene Gaula og Rugla. Her stod oberst Schultz med en styrke på tilsammen 1&nbsp;200 mann, fotfolk, ryttere og bondesoldater, samt 6 små feltkanoner. Deres oppdrag var å forhindre svensk framrykning. En liten forvakt på 150 mann, under ledelse av ridefogdens tjener, sto plassert lengre oppe i dalføret. Da svenskene kom, ble det gjort kraftig motstand, men de hadde ingen sjanse til å stå i mot svenskehæren alene. Da forvakten trakk seg tilbake, ble Schultz i tvil om han skulle oppgi stillingen og det ble gitt ordre om tilbaketrekking. Men kommisarius Mikkel Pedersønn mente at det var "skam å vende rygg" før man hadde prøvd seg mot svenskene, og han overtalte obersten til å holde stand til tross for at flere offiserer var uenige. Da svenskene nådde skansen kom det til hissige trefninger, som varte fra kl. 5 om morgenen til kl. 14. Da måtte Planting trekke seg tilbake samme vei som han kom. Antall sårede og falne på svensk side er ukjent, men hos nordmennene ble kun et par mann såret.

Skansen ved Engan er i dag bra bevart, og det er funnet flere kanonkuler i nærheten av skansen i den senere tid. På grunn av det store antall soldater på både svensk og norsk side, blir slaget ved Engan skanse regnet som det største slaget som har utspilt seg på trøndersk jord.

For noen få år siden ble det skrevet manus til et utendørs skuespill om dette slaget, og *Slaget ved Engan Skanse* har tilsammen vært satt opp tre ganger, siste gang i juni 2008.

## Referanser
Adonai

**Adonai** (hebraisk: אֲדֹנָי, «mine herrer») er flertallsformen av *[[adon]]* («herre») sammen med første person entall pronomen klitikon. På samme måte som Elohim, er den grammatiske formen til adonai vanligvis forklart som et majestetsflertall. Det er et tetragrammaton som brukes om Gud, og gjerne istedenfor gudsnavnet Jahve.

Begrepet *Adonai* er brukt innenfor kabbalismen og har derfra kommet inn i eldre lærd europisk magi og i svarteboksformler.
Storhamar Idrettslag

**Storhamar Idrettslag** er et norsk idrettslag som ble stiftet i 1935 på Breidablikk, Hamar, som Storhamar AIL. 

Klubben driver forskjellige breddeidretter. Storhamar IL har toppserielag både i ishockey (Storhamar Hockey) og håndball (Storhamar håndball Elite). 

Kunstløpsgruppen bidrar med rekruttering og er med på konkurranser nasjonalt. A-laget i fotball ligger i 4. divisjon. Klubbhuset ligger ved Hamar OL-Amfi og Storhamar Ishall.

## Idretter
* Ishockey: Storhamar Hockey (fra 1957)
* Fotball: Storhamar Fotball 
* Håndball: Storhamar Håndball
* Kunstløp: Storhamar Kunstløp (fra 1978)

## Meritter
;Storhamar Håndball
*Eliteserien
**Sølv (3): 2018/2019, 2019/2020, 2020/2021
**Bronse (4): 2007/2008, 2009/2010, 2011/2012, 2017/2018
*Norgesmesterskap
**Gull** (1): 2024
**Finalister (2): 2018, 2019

;Storhamar Hockey
*Eliteserien (9): 
**1993–94, 1994–95, 1996–97, 2000–01, 2003–04, 2005–06, 2017–18, 2023–24
*Norgesmesterskap (8): 
**1995, 1996, 1997, 2000, 2004, 2008, 2018, 2024

## Kjente utøvere med tilknytning til idrettslaget
* Petter Thoresen, tidligere landslagsspiller i ishockey.
* Patrick Thoresen, tidligere KHL og NHL-spiller i ishockey.
* Steffen Thoresen, den spilleren som har spilt flest kamper i den norske eliteserien i ishockey,
* Marius Holtet, tidligere landslagsspiller i ishockey.
* Erik Kristiansen, tidligere landslagsspiller i ishockey.
* Jim Marthinsen, tidligere landslagsspiller i ishockey.
* Ole Eskild Dahlstrøm, tidligere landslagsspiller i ishockey.
* Terje Kojedal, tidligere landslagsspiller i fotball. Spilte ishockey i Storhamar.
* Bent Svele, trener for kvinnelaget i håndball.
* Heidi Tjugum, gjorde håndballcomeback for Storhamar i eliteserien sesongen 2007/2008.
* Aleksander Smirnov, verdensmester i ishockey i 1993 for Russland.
* Heidi Løke, kåret til verdens beste kvinnelige håndballspiller flere ganger.
* Kamilla Sundmoen,  håndball.
* Betina Riegelhuth, håndball.
* Maja Jakobsen, håndball.
* Kristin Venn, håndball.

## Eksterne lenker
* 
* Storhamar Kunstløp
*
Institutt for informatikk

**Institutt for informatikk** kan vise til:

* Institutt for informatikk ved Universitetet i Bergen
* Institutt for informatikk ved Universitetet i Oslo
Stjernen

**Stjernen** kan vise til:

* Stjerne, himmellegeme
* Stjernen Hockey,  ishockeyklubb fra Fredrikstad
* Kongesjaluppen «Stjernen» av 1899, norsk dampskip
* Kongesjaluppen «Stjernen» (1935), norsk motorbåt
* Sjakklubben Stjernen, norsk sjakklubb

## Personer
* Andreas Stjernen, norsk skihopper
* Betty Stjernen, norsk musiker
* Hroar Stjernen, norsk idrettsleder og skihopper

## Se også
* Stjerne (andre betydninger)
Staby (familie)

**Staby** var navnet til en prestefamilie i Gudbrandsdalen.

Den antatte stamfaren er **Jens Jenssen**, som var prest i Staby sogn i Ringkøbing prosti i Danmark før 1573.

----

Han var trolig far til **Jens Jenssen Staby**, kalt *Jens den eldre*, som var prest i Lesja i Norge fra ca. 1570 til 1602. Jens var gift med *Marit*, som visstnok var «bonde-Datter» derfra. De hadde fem barn:
**Jens* (se under)
**Aron* kom til Øyer, hvor han bodde på gården Mo og senere ryddet bruket Aronsvea.
**Nils*, bodde på gården Belle.
**Moses*, bodde på gården Hoset. Han ble i 1613 bøtelagt i Øyer for å ha stukket en Aron på Mo, trolig broren, til blods. Moses skal ha reist ut av landet.
**Anne* ble gift til Skjellstad på Dovre. Hun var enke der i 1643.
Familien bodde i Prestgarden, før kalt Hov. I 1602 ble Jens den eldre prost i Gudbrandsdalen og sogneprest i Øyer, så han og Marit flyttet dit. Han virket fremdeles i 1610.

----

Sønnen **Jens Jensson Staby**, kalt *Jens den yngre*, gikk i fjerde klasse ved Trondheim katedralskole da foreldrene flyttet til Øyer. Bygdefolket i Lesja skal da ha bedt ham om å komme hjem og ta over kallet. Det var dårlige tider, og prestegården var i en miserabel tilstand da han overtok. Jens var gift med *Anne Sveinsdotter* fra Hattrem på Lesja. De hadde ti barn:
**Kristen Jensson* (ca. 1604&ndash;ca. 1669), selveier på gården Hovauk.
**Jens Jensson* (født ca. 1604), bodde på gården Brennjord.
**Guri Jensdotter* (i live 1694), gift til gården Tynnøl.
**Svein Jensson* (ca. 1608&ndash;ca. 1688) selveier på Hattrem Nigard.
**Marit Jensdotter*, bodde på gården Sønstebø.
**Kristoffer Jensson* (født ca. 1612, henrettet 1663), bodde på gården Flågåstad. Han begikk et drap og ble erklært fredløs. Kristoffer drepte dessuten gårdsstyreren på prestegården i tumultene da han noen år senere ble fanget.
**Anne Jensdotter*. Faren og brødrene skal ha prøvd å få ettermannen i prestekallet, Sigvard Engebretsson Munk, til å gifte seg med henne, men han nektet.
*Ukjent datter, bodde på gården Stor-Kollstad.
**Ola Jensson*, bodde på gården Lia.
**Mari Jensdotter*, bodde på gården Hauje.
Jens den yngre virket som sogneprest til sin død i 1639 på besøk ved Ringsaker prestegård. Han ble gravlagt der. Etter hans død søkte enken, Anne, om å få bruke gården Skjellstad på livstid. Det ble innvilget, men i 1643 klaget beboeren Anne Jensdotter Staby over at hennes «salige brors qvinde» ville trenge henne fra gården som hennes «salige husbond» hadde bygd og leid.

## Kilder
*
*
*
Staby

**Staby** kan referere til:
*Staby sogn i Ringkøbing prosti i Danmark (Ulfborg-Vemb kommune)
*Staby (landsby), landsby i sognet
*Staby (familie), en norsk prestefamilie
Losleider

**Losleider** er en taustige som benyttes når losen skal borde eller kvitte et skip. Dette er nødvendig fordi det er vanskelig å borde eller kvitte skip, i og med at skipet ikke har råd til å sakke på farten. Alle skip må i henhold til internasjonalt regelverk ha losleider om bord. Losleideren bør rigges i samsvar med anbefalinger gitt av det internasjonale losforbundet, IMPA .
Åkersvika naturreservat

**Åkersvika naturreservat** er et naturreservat og ramsarområde i Åkersvika i Hamar og Stange kommuner i Innlandet.

Åkersvika naturreservat er et viktig område for flere forskjellige fuglearter. Det ble fredet ved kongelig resolusjon den 26. juli 1974 og reservatet ble dermed Norges første ramsarområde. I 1984 og 1992 ble reservatet utvidet. Formålet med fredningen var å bevare et viktig våtmarksområde med tilhørende plantesamfunn, fugleliv og annet dyreliv som naturlig er knyttet til området. Spesielt er området viktig som raste- og hekkeområde for våtmarksfugl.

Tellinger av fugl i reservatet i perioden 1974-2013 viser at den vanligste arten både vår og høst er stokkand. Vadefuglene viser en nedgang siden 1970-tallet, brushane har hatt en sterk nedgang, vipe en moderat nedgang. At næringstilfanget er mindre er en mulig årsak til en generell nedgang i bestandene. Med Mjøsaksjonen fra 1970-tallet går kloakk fra og med 1977 ikke urenset ut i Åkersvika.  
Bunndyrspisende fugler fikk med det gradvis mindre å leve av.

I forbindelse med utbygging av E6 ble det i 2016 tatt ut 126 dekar og lagt til 175,5 dekar.

## Se også
* Verneområder i Hedmark

## Referanser


## Eksterne lenker
* Forskrift om vern av Åkersvika naturreservat, Hamar og Stange kommuner, Hedmark
* Hamar Dagblad  - E6-byggingen: – Fuglene har førsteprioritert
* E6 Åkersvika. Fagrapporter naturmiljø 1.november 2014. Fylkesmannen i Hedmark 
* Plan for avbøtende og kompenserende tiltak E6 Åkersvika - Fylkesmannen i Hedmark
Filmfestivalen i Berlin

**Den internasjonale filmfestivalen i Berlin** (også kalt **Berlinalen**) er en filmfestival som finner sted hvert år i februar og som deler ut Gullbjørnen. Festivalen regnes av organisasjonen FIAPF til den såkalte A-kategorien.

Festivalen har vært arrangert siden 1951. Den hadde opprinnelig som motto «utstillingsvindu for den frie verden». Festivalbyen Vest-Berlin var på det tidspunktet omgitt av det kommunistiske DDR. Juryen legger stor vekt på at filmer fra hele verden skal være representert. 

Samtidig med festivalen arrangeres European Film Market (EFM), som er en av verdens største messer for filmbransjen, og en rekke faglige seminarer for yngre filmskapere med tittelen Berlinale Talent Campus. 

Mer enn 20&nbsp;000 fagfolk fra omkring 130 land deltar på festival-arrangementene. Med 274&nbsp;000 solgte billetter og om lag 487&nbsp;000 enkeltbesøk er dette antakelig verdens største filmfestival. Om lag 4&nbsp;200 journalister dekker arrangementene med dekning i om lag 110 land.

## Festivalens priser
Festivalen deler ut prisene *[[Gullbjørnen]]* og *[[Sølvbjørnen]]* (Bjørnen er Berlins symbol). Nedenfor angis de prisene som deles ut hvert år:

****[[Gullbjørnen]]''' '' (Goldener Bär)
** Beste film
** Lifetime Achievement («Æres-Gullbjørnen») 

****Sølvbjørnen*** (Silberner Bär)
**Jury Grand Prix 
**Beste regissør
**Beste mannlige skuespiller
**Beste kvinnelige skuespiller
**Beste manus
**Ærespris for fremragende kunstnerisk prestasjon
** ''Grand Prize of the Jury'' (kortfilm) 

****Andre priser**'
**Publikumsprisen (Panorama Publikumspreis) 
***Berlinale Camera* (spesiell festivalpris)
***Glassbjørnen* til beste film for publikum +14 år
***Glassbjørnen* for beste film for barn
***[[Teddyprisen]]* for beste film innen LHBT-tema.
***Shooting Stars Award* for lovende ung skuespiller

## Bildegalleri

|Berlinale Palast 2007
Fil:Internationalkma.jpg|Kino International
Fil:Cubix2008.jpg|Cubix Kino
Fil:delphiberlin.jpg|Delphi Filmpalast
Fil:Wendersinterview.JPG|Wim Wenders
Fil:SharonStoneBerlinale.jpg|Sharon Stone
Fil:Denzel Washington.jpeg|Denzel Washington


## Referanser


## Eksterne lenker
* 
* Internationales Forum des Jungen Films
* Kinderfilmfest der Berlinale
* Berlinale Talent Campus 
* Presseschau auf film-zeit.de
Grenmar

**Grenmar** er et navn fra middelalderen på Langesundsfjorden, etter folkeslaget grenene som holdt til her, og *marr* som er norrønt for hav (jfr. *mare* på latin). Senere, til langt ut på 1700-tallet, ble hele strekningen fra Langesundsgapet og opp til Skien benevnt som *Langesundfjorden*. Nå er fjorden begrenset til havstykket utenfor Brevikstrømmen til øyene utenfor.

I geologisk forstand markerer fjorden grensen mellom Bamblefeltet i sørvest og Oslofeltet i øst. Langs vestsiden av fjorden går et kilometerbredt bufferbelte av kambrosilurske sedimentære fjell (lokalt kjent som «flauer») som grensesone mellom Bamble- og Oslofeltene.
Vidar Lande

:*Denne artikkelen omhandler politikeren Vidar Lande. For artikkel om artisten med samme navn, se [[Vidar Lande (musiker)]].*
 
**Vidar Lande** (født 1961) er en norsk politiker for Arbeiderpartiet. Han var ordfører i Kongsberg kommune fra 2003 til 2015. Før han ble valgt til ordfører, var han tillitsvalgt på Kongsberg Våpenfabrikk og i LO. Ved valget i 2003 samarbeidet Ap med SV, KrF, Venstre  og Sp. Gjennom et valgteknisk samarbeid mellom Ap, SV og FrP fortsatte Lande som ordfører etter kommunevalget i 2007. Etter et tilsvarende samarbeid mellom Ap, SV, Høyre og FrP i 2011 fortsatte Lande som ordfører i en ny fireårsperiode. Etter kommunevalget i 2015 ble han avløst som ordfører av Kari Anne Sand fra Senterpartiet. 

## Eksterne lenker
* Ordførervalget 2011 - NRK
Nettprat

**Nettprat**, også kjent som **chatting** (fra engelsk: *online chat*), er prating via en datamaskin tilkoblet et nett. Ofte er foregår pratingen skriftlig, men den kan også foregå ved tale (av og til kalt det noe pleonastiske «stemmeprat») eller med video. Via skjerm ser man andres bidrag, samt de man skriver inn selv. Chatting kan skje i egne chatterom (praterom), og kan være adgangskontrollert via bruk av autentisering. Da meldingen er tekstlig vil følelse komme til uttrykk gjennom veletablerte smileys, stiliserte ansiktsuttrykk.

Chatting er en tjeneste man har hatt siden de første interaktive maskiner kom på 1960-tallet, altså maskiner der man kunne skrive (på tastatur) og se (på skjerm), og der flere brukere kunne være innlogget samtidig via hver sin terminal eller via datanett. Internett muliggjorde chatting uavhengig av maskintilknytning. En av de mest brukte protokollene i chatting er IRC. Flermodale systemer lar chatterne tegne sammen, snakke sammen (verbalt) i tillegg til den rene utveksling av tekstlige meldinger.

## Programvare og protokoller

* WhatsApp
* Facebook Messenger
* WeChat
* QQ Mobile 
* Snapchat
* Viber
* Discord
* Telegram 
* Internet Relay Chat (IRC)
* Microsoft Teams
* Slack
* AOL Instant Messenger (AIM)
* Google Talk (XMPP)
* ICQ (OSCAR)
* MUD
* Omegle
* Pichat
* SILC
* Skype
* Teamspeak (TS)
* Windows Live Messenger
* Yahoo! Messenger
* Ventrilo
* Mumble
* ChatAlternative
* Blab

## Se også
* Nettdating

## Referanser


## Eksterne lenker
*